**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. február 22-i ülésére**

**Javaslat a Mesebolt Bábszínház létszámelőirányzatának módosítására**

A Mesebolt Bábszínház (a továbbiakban: Bábszínház) létszámelőirányzat módosítását kéri az Önkormányzattól, amelyet az alábbiakkal indokol:

Az intézmény 4 órás munkakörben foglalkoztatja a takarítónőt, illetve a karbantartó munkatársat. Mindketten többféle feladatot is ellátnak.

A takarítónő a megnövekedett területen (az intézmény székhelyén és 2 szolgálati lakásban) elvégzendő takarítási feladatok mellett részt vállal az öltöztetői feladatokból is (jelmezek mosása, vasalása).

A karbantartó munkatárs a produkciókhoz kapcsolódó javítási, kellékkészítési, illetve az előadásokon történő díszletezői feladatok mellett rész vesz a bábok, díszletek gyártásában, sok esetben gépkocsivezetői feladatokat is ellát, emellett tájelőadásokon a hangosítást is végzi.

A Bábszínház a hatékonyabb munkaszervezés és a feladatellátás zavartalan biztosítása érdekében kéri az Önkormányzat jóváhagyását, hogy a fent nevezett munkakörökben 2022. március 1. napjától a munkavállalókat 4 óra helyett 6 órában foglalkoztathassa. A létszámelőirányzat-módosítás az Önkormányzat részéről költségvetési többletforrást nem igényel. A kulturális ágazatot érintő bérfejlesztésről szóló 682/2021. (XII.6.) Korm. rendelethez kapcsolódóan az Emberi Erőforrások Minisztériuma közleményt adott ki a kulturális bérfejlesztés támogatásához történő igénybejelentésre vonatkozóan, mely szerint a bérfejlesztés megvalósítási időszaka 2022. január 1 - 2022. december 31. Előzőek értelmében a fedezet 2022. január 1. napjától 2022. december 31. napjáig biztosított a bérfejlesztés terhére.

Fentiek alapján javaslom a Bábszínház létszámelőirányzatának 0,5 státusszal történő növelését 2022. március 1. napjától 2022. december 31. napjáig.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. február „ ”**

**/: Horváth Soma :/**

**HATÁROZATI JAVASLAT**

**…./2022. (II. 22.) KOCB. számú határozat**

A Kulturális, Oktatási és Civil Bizottság javasolja a Közgyűlésnek, hogy a Mesebolt Bábszínház létszámelőirányzata - önkormányzati többletforrás biztosítása nélkül - 2022. március 1. napjától 2022. december 31. napjáig 0,5 státusszal emelkedjen.

**Felelős:**  Putz Attila, a Kulturális, Oktatási és Civil Bizottság elnöke

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** azonnal